open-index/open-wikipedia-markdown huggingface dataset:
Kransvygie

Die **kransvygie** (*Delosperma obtusum*) is 'n blomdraende plant wat deel vorm van die vygiefamilie en kom hoofsaaklik voor in die Vrystaat. Die plantjie word net 5 cm hoog en die blomme is heldermagenta van kleur.

## Galery 

沙座蘭屬 Delosperma obtusum 'Pink Zulu' -維也納大學植物園 Vienna University Botanical Garden- (27813790663).jpg

## Bronnelys 
* Manning, John: *Fotogids tot die Veldblomme van Suid-Afrika*. Briza Publikasies. 
* REDLIST Sanbi
* Plants of the World Online

## Eksterne skakels
Cave canem, prisonnier de guerre à Rome

***Cave canem, prisonnier de guerre à Rome*** (*Cave canem, krygsgevangene in Rome*) is 'n olieverfskildery deur Jean-Léon Gérôme uit die jaar 1881. Die skilderstuk word bewaar in die Musée Georges-Garret, te Vesoul, in Frankryk..

## Konteks en ontleding van die skildery 
In 'n huis in Pompeii word 'n inskripsie ontdek met die waarskuwing *Cave canem*, wat beteken *pasop vir die hond*. Hierdie ontdekking lewer genoegsame diskoers tussen kunstenaars en intellektuele van die era op (1824-1825) om Gérôme te besiel. Die skildery is omgeef met 'n raaiselagtige dampkring, waar 'n krygsgevangene vas aan kettings uitgebeeld word. Dit kan gesien word as 'n soort waarskuwing: dat onderdrukking oorgaan in opstand.

Rondom die slawerny van volkere in ou Rome as onderwerp, is Gérôme geïnspireer deur die roman *Salammbô* deur Gustave Flaubert, veral die volgende aanhaling:

 

As aanhanger van die akademiese kuns, verdiep Gérôme hom in die onderwerpe van die klassieke oudheid. Die uitbeelding is wat betref die beligting, die sentrering, die kontras en agtergrond sy tyd vooruit; agterna beskou toon die werk verrassende trekke met die moderniteit, met 'n karakter soortgelyk aan dié uit die meesterwerke van die rolprentteater.

## Verwysings
Doug Burgum

**Douglas James "Doug" Burgum** (gebore 1 Augustus 1956) is 'n Amerikaanse entrepreneur, filantroop en politikus. Hy is die 33ste goewerneur van Noord-Dakota en 'n lid van die Republikeinse Party. Burgum het in 1983 by Great Plains Software aangesluit. Hy het vir meer as 32 jaar as die president van die maatskappy gedien vanaf 1984 tot 2016.
[links|duimnael|Burgum groet vir Amerikaanse president [Donald Trump in September 2018]]
Burgum is in 1956 in Arthur, Noord-Dakota gebore. Hy het 'n BA-graad aan die Noord-Dakota-staatsuniversiteit verwerf en 'n MBA-graad aan Stanford Universiteit behaal. Burgum was 'n besigheidsman voordat hy in 2016 aangekondig het dat hy 'n kandidaat vir goewerneur is. Hy het die staat se prokureur-generaal Wayne Stenehjem in die Republikeinse voorverkiesing verslaan. Burgum het die algemene verkiesing in November gewen en is op 15 Desember ingehuldig. Hy het vir Jack Dalrymple opgevolg.

Burgum was vanaf 1991 tot 2003 met Karen Stoker getroud. Hy het drie kinders uit sy huwelik met Karen. Hy het in 2016 met Kathryn Helgaas getrou.

## Verwysings
## Eksterne skakels
*Doug Burgum - AP News
*Home | Doug Burgum for Governor
*Doug Burgum. *Ballotpedia*.
*Doug Burgum | North Dakota Office of the Governor
*Doug Burgum - National Governors Association
Ely Pouget

**Elizabeth "Ely" Pouget** (gebore 30 Augustus 1961) is 'n Amerikaanse aktrise. Sy is bekend vir haar rolle in die rolprente *Cool Blue* (1989), *Death Machine* (1994) en *The Lawnmower Man II: Beyond Cyberspace* (1996) en in die televisiereeks *Red Shoe Diaries V: Weekend Pass* (1992).

## Filmografie 
* *L.A. Takedown* (1989) - as Lillian Hanna
* *Cool Blue* (1990) - as Christiane
* *The Rift* (1990) - as Ana Rivera
* *Silent Victim* (1992) - as Lauren McKinley
* *Death Machine* (1994) - as Hayden Cale
* *Red Shoe Diaries: Weekend Pass* (1995) - as soldaat Jane Chandler
* *Lawnmower Man II: Beyond Cyberspace* (1996) - as dr. Cori Platt
* *Total Reality* (1997) - as Cathy Easton
* *Faded Memories* (2008) - as Maggie
* *The3Tails Movie: A Mermaid Adventure* (2015) - as Jackie se moeder
Bleekkatstert

Die **bleekkatstert** (*Bulbinella eburniflora*) is 'n meerjarige struik wat hoort tot die aalwynfamilie *Asphodelaceae* en blom vanaf Augustus tot September. Die spesie is endemies aan die Noord-Kaap en kom naby Nieuwoudtville op die Bokkeveld-eskarp voor. Die blomme is roomkleurig tot wit van kleur en die struik word tot 75&nbsp;cm hoog.

In Engels staan die plant bekend as die *scented bulbinella*.

## Sien ook 
* Lys van aalwynspesies

## Bronnelys 
* Sanbi se rooilys
* PlantZAfrica.com
* Biodiversity explorer
* John Charles Manning: *Fotogids tot die Veldblomme van Suid-Afrika*. Briza Publikasies. 
* Plants of the World Online
Andrew Cuomo

**Andrew Mark Cuomo** (gebore 6 Desember 1957) is 'n Amerikaanse politikus, skrywer en prokureur.  Tussen 2011 en 2021 het hy as die 56ste goewerneur van die New York deelstaat gedien. Hy is 'n lid van die Demokratiese Party. Cuomo se pa, Mario Cuomo, het dieselfde amp vir drie termyne beklee.
duimnael|Cuomo in 'n trein in 2014|links
Cuomo is in New York gebore. Hy het aan Fordham Universiteit studeer en 'n BA-graad behaal. Daarna het hy aan die Albany-regskool studeer en 'n JD ontvang.  Hy het sy loopbaan begin as die veldtogbestuurder van sy vader, daarna is hy aangestel as 'n assistent-distriksprokureur in New York. Hy het later sy eie privaatregspraktyk begin. Hy het die behuisingsonderneming vir minderbevoorregtes (HELP USA) gestig en is toe aangewys as die voorsitter van die New York-hawelose kommissie. Hy het hierdie pos tussen 1990 en 1993 beklee.

In 1993 het Cuomo by die Clinton-administrasie aangesluit as die assistent-sekretaris vir gemeenskapsbeplanning en -ontwikkeling in die Verenigde State se departement van behuising en stedelike ontwikkeling. Van 1997 tot 2001 was hy die Amerikaanse sekretaris van behuising en stedelike ontwikkeling. In 2006 is Cuomo tot prokureur-generaal van New York verkies. Cuomo is in 2010 as goewerneur van New York verkies. Hy is al twee keer herverkies selfs met neoliberale uitdagers in die Demokratiese voorverkiesings, soos Zephyr Teachout (2014) en Cynthia Nixon (2018). 

Cuomo se jonger broer, Chis, is 'n CNN-joernalis. Cuomo was getroud met Kerry Kennedy vanaf 1990 tot 2005. Hy het drie kinders uit die huwelik. Hy was in 'n verhouding met Sandra Lee van 2005 tot 2019. Cuomo is 'n Katoliek.
## Verwysings
## Eksterne skakels
* Governor Andrew M. Cuomo Amptelike New York regering webtuiste
*  Andrew Cuomo for Governor
1979 Suid-Afrikaanse Grand Prix

Die **1979 Formule Een Suid-Afrikaanse Grand Prix** is op 3 Maart 1979 op die Kyalami Grand Prix-renbaan in Midrand, Suid-Afrika gehou. Dit was die derde wedren van die kampioenskapseisoen en is deur Gilles Villeneuve
in 'n Ferrari gewen.

## Renuitslag
Bulbinella

***Bulbinella*** (katsterte) is 'n genus van plante in die familie Asphodelaceae, subfamilie Asphodeloideae, en vir die eerste keer beskryf as 'n genus in 1843. Die meeste van die spesies in die genus is inheems aan die Wes-Kaap waar dit voorkom in die winterreënval gebied. Ander spesies is endemies aan Nieu-Seeland, waar die meeste voorkom in die sentrale Otago-gebied. Die gebied het dieselfde tipe klimaat as die Wes-Kaap.

## Beskrywing 
Hulle word gekenmwerk deur die digte, trosse blomme, meestale geel maar ook wit, pienk of oranje afhangende van die spesies. Daar is een spesie in Nieu-Seeland wat die enigste is wat slegs wit en geel blomme dra.

## Spesies 
# *Bulbinella angustifolia* (Cockayne & Laing) L.B.Moore - Suid-eiland van Nieu-Seeland
# *Bulbinella barkerae* P.L.Perry - Caledon en Bredasdorp in die Wes-Kaap
# *Bulbinella calcicola* J.C.Manning & Goldblatt - Wes-Kaap in Suid-Afrika
# *Bulbinella cauda-felis* (L.f.) T.Durand & Schinz - Wes-Kaap en Noord-Kaap in Suid-Afrika
# *Bulbinella chartacea* P.L.Perry - Clanwilliam en Worcester in die Wes-Kaap
# *Bulbinella ciliolata* Kunth - Namakwaland in die Noord-Kaap
# *Bulbinella divaginata* P.L.Perry - Wes-Kaap en Noord-Kaap in Suid-Afrika
# *Bulbinella eburniflora* P.L.Perry - Calvinia in die Noord-Kaap
# *Bulbinella elata* P.L.Perry - Wes-Kaap in Suid-Afrika
# *Bulbinella elegans* Schltr. ex P.L.Perry - Wes-Kaap in Suid-Afrika
# *Bulbinella floribunda* (Aiton) T.Durand & Schinz - Geelkatstert - Wes-Kaap in Suid-Afrika
# *Bulbinella gibbsii* Cockayne - Noord- en Suid-eilande van Nieu-Seeland
# *Bulbinella gracilis* Kunth - Wes-Kaap in Suid-Afrika
# *Bulbinella graminifolia* P.L.Perry - Wes-Kaap in Suid-Afrika
# *Bulbinella hookeri* (Colenso ex Hook.) Cheeseman - Maori Lily - Noord- en Suid-eilande van Nieu-Seeland
# *Bulbinella latifolia* Kunth - Wes-Kaap in Suid-Afrika
# *Bulbinella latifolia doleritica* Kunth (P.L.Perry) P.L.Perry - Wes-Kaap in Suid-Afrika
# *Bulbinella modesta* L.B.Moore - Noord- en Suid-eilande van Nieu-Seeland
# *Bulbinella nana* P.L.Perry - Richtersveld in die Noord-Kaap
# *Bulbinella nutans* (Thunb.) T.Durand & Schinz - Wes-Kaap en Oos-Kaap
# *Bulbinella potbergensis* P.L.Perry - Wes-Kaap in Suid-Afrika
# *Bulbinella punctulata* Zahlbr. - Wes-Kaap in Suid-Afrika
# *Bulbinella rossii* (Hook.f.) Cheeseman - Ross Lily - Auckland-eilande en Campbell-eilande van Nieu-Seeland
# *Bulbinella talbotii* L.B.Moore - Gouland Downs op die Suid-eiland van Nieu-Seeland
# *Bulbinella trinervis* (Baker) P.L.Perry - Wes-Kaap in Suid-Afrika
# *Bulbinella triquetra* (L.f.) Kunth - Wes-Kaap in Suid-Afrika

## Verwysings
Premier van die Oos-Kaap

Die **premier van die Oos-Kaap** is die regeringshoof van die Oos-Kaapprovinsie van Suid-Afrika. Die huidige premier van die Oos-Kaap is die agbare Oscar Mabuyane. Hy is 'n lid van die African National Congress. Mabuyane is op 22 Mei 2019 tot provinsiale premier verkies nadat 'n meerderheid van die wetgewerslede vir hom gestem het  

## Funksies 
Ingevolge die grondwet word die uitvoerende gesag van 'n provinsie aan die premier toevertrou. Die premier stel 'n Uitvoerende Raad aan wat uit tien lede van die provinsiale wetgewer bestaan; hulle word lede van die Uitvoerende Raad (LUR's) genoem. Die LUR'e is hoofsaaklik ministers en die Uitvoerende Raad 'n kabinet op provinsiale vlak. Die Premier het die outoriteit om LUR'e op eie wil aan te stel en af te dank. 

Die premier en die Uitvoerende Raad is verantwoordelik vir die uitvoering van provinsiale wetgewing, tesame met die nasionale wetgewing wat aan die provinsie toegeken word. Hulle stel provinsiale beleid op en bestuur die departemente van die provinsiale regering; hul optrede is onderhewig aan die nasionale grondwet. 

Die premier is ook 'n *ex officio* lid van die Nasionale Raad van Provinsies as een van die spesiale afgevaardigdes van die provinsie. 

## Lys 
## Verkiesing 
Die verkiesing vir die Oos-Kaapse Provinsiale Wetgewer word elke vyf jaar gehou, terselfdertyd met die verkiesing van die Nasionale Vergadering; die laaste sodanige verkiesing het op 8 Mei 2019 plaasgevind. Op die eerste vergadering van die provinsiale wetgewer na 'n verkiesing verkies die lede die premier. Die provinsiale wetgewer kan die premier dwing om te bedank deur 'n mosie van wantroue in te stel. As die premierskap (om welke rede ook al) vakant raak, moet die provinsiale wetgewer 'n nuwe premier verkies om die periode tot die volgende verkiesing uit te dien. Een persoon kan nie langer as twee termyne van vyf jaar as premier dien nie; wanneer 'n premier verkies word om 'n vakature te vul, tel die tydperk tot die volgende verkiesing egter nie as 'n termyn nie.

## Verwysings 
## Eksterne skakels 
* Amptelike webwerf
Geeltolbos

Die **geeltolbos** (*Leucadendron olens*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Doringriviervallei van die Outeniekwaberge. Die regop struik word 1,2&nbsp;m hoog en blom in Junie. 

Vuur vernietig die plant maar die sade oorleef. Die sade word in 'n tol op die vroulike plant geberg, en wanneer dit ryp geword het, vrygelaat en deur miere na hul neste gedra. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei hoofsaaklik in droë sandsteen, op noordelike hellings van 590-800&nbsp;m.

In Engels staan dit as die *Yellow conebush* bekend.

## Galery 

Leucadendron olens 11606193.jpg
Leucadendron olens 11606209.jpg
Leucadendron olens 15504327.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Worcestertolbos

Die **Worcestertolbos** (*Leucadendron flexuosum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Breederiviervallei naby Worcester. Die plant het 'n voorkomsgebied van 56 km² en daar is slegs een bevolking van tussen 400-500 plante. Die spesie word bedreig deur landbou aktiwiteite, indringerplante, oorbeweiding, die instandhouding van padskouers en 'n gebrek aan brandbestuur.

Die struik word 2,5&nbsp;m hoog en blom van April tot Mei. Die plant oorleef brande deur uitspruiting vanuit 'n ondergrondse wortelstok. Die sade word geberg in 'n tol op die vroulike plant en val uit die tol grond toe, wat deur die wind versprei word. Die plant is eenslagtig en daar is afsonderlike plante met manlike- en vroulike blomme, wat deur klein torre bestuif word. Die plant groei hoofsaaklik op waterryke vlaktes in diep, klipperige grond op 180-200&nbsp;m.

In Engels staan dit as die *Worcester Conebush* bekend.

## Galery 

Leucadendron flexuosum 18284749.jpg
Leucadendron flexuosum 18885894.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Carly Simon

**Carly Simon** (gebore 25 Junie 1945) is 'n Amerikaanse sangeres en skrywer van kinderstories. Sy is bekend vir haar 13 Top 40 V.S. liedjies "Anticipation" (No. 13), "You Belong To Me" (No. 6), "Coming Around Again" (No. 18), "Jesse" (No. 11), "Mockingbird" (No. 5), "You're So Vain" (No. 1), en "Nobody Does It Better" (No. 2) van die 1977 James Bond-film *The Spy Who Loved Me*.

## Verwysings 
## Eksterne skakels 
*
Toys for Tots

duimnael|'n Vroeë bemarkingsfoto vir die *Toys for Tots*-program
duimnael|Michelle Obama het in 2011 as Eerste Dame speelgoed help sorteer. Hier verwelkom sy  Lance Cpl. Aaron Leeks en ander *Marines* tydens 'n vergadering
[duimnael|Kersfees 2013: *Santa Claus* en *Blue Marines* is besig om Kersgeskenke, wat as [lugvrag na 'n lugmagbasis in New Jersey vervoer is, in New York te versprei]]
[duimnael|Die program is nie beperk tot Amerikaanse kinders nie. In 2017 het die Amerikaanse Ambassade in [Tallinn, Estland saam met *Marines* Kersgeskenke vir kinders in Sillamäe, 'n oorwegend Russiessprekende nedersetting, geskenk]]
***Toys for Tots *** is 'n welwillendheidsprogram wat deur die *United States Marine Corps Reserve* bedryf word en speelgoed aan kinders skenk wie se ouers geen Kersfeesgeskenke kan bekostig nie. Die program is in 1947 deur reservis majoor Bill Hendricks en sy vrou in Los Angeles, Kalifornië geloods en het sedertdien 584 miljoen stukke speelgoed aan 265 miljoen kinders geskenk.

'n Stigting, die *Marine Toys for Tots Foundation*, wat as nie-winsgewende openbare weldaadsorganisasie in Triangle, Virginië gesetel is, steun die program deur fondse in te samel en beskikbaar te stel.

## Verwysings
Porsche 911 GT3

Die **Porsche 911 GT3** is 'n hoëprestasie-homologasiemodel van die Porsche 911-sportmotor. Dit is 'n reeks hoëwerkverrigtingmodelle wat met die 1973 911 Carrera RS begin het. Die GT3, wat in 1999 bekendgestel is, is genoem na die Fédération Internationale de l'Automobile (FIA) Groep GT3- klas, waarin sy wedren-eweknie ontwerp is. 

Die GT3 het 'n suksesvolle renloopbaan in die Porsche Carrera Cup- en GT3 Cup Challenge-reeks, sowel as die internasionale Porsche Supercup, wat die FIA Formule 1-wêreldkampioenskap ondersteun.

## Verwysings
Jordan Peterson

**Jordan Bernt Peterson** (gebore 12 Junie 1962) is 'n Kanadese kliniese sielkundige en 'n professor in sielkunde aan die Universiteit van Toronto. Hy het in die laat 2010's wydverspreide aandag begin kry vir sy uitgesproke sienings oor kulturele en politieke kwessies.

Peterson is gebore in Alberta, en behaal BA-grade in politieke wetenskap en sielkunde by die Universiteit van Alberta en 'n doktorsgraad in kliniese sielkunde van McGill Universiteit. Na onderrig en navorsing by Harvard-universiteit keer hy in 1998 terug na Kanada om by die sielkundefakulteit by die Universiteit van Toronto aan te sluit. In 1999 publiseer hy sy eerste boek, *Maps of Meaning: The Architecture of Belief*, wat die basis geword het vir baie van sy latere lesings. Die boek het inligting uit sielkunde, mitologie, godsdiens, letterkunde, filosofie en neurowetenskap gekombineer om stelsels van geloof en betekenis te analiseer.

In 2016, het Peterson 'n reeks YouTube-video's vrygestel waarin hy kritiek lewer op die *Act to amend the Canadian Human Rights Act and the Criminal Code* (Bill C-16), wat deur die parlement van Kanada aangeneem is om "geslagsidentiteit en geslagsuitdrukking" as 'n verbode grond van diskriminasie in te stel. Hy het aangevoer dat die wetsontwerp mense sal dwing om sekere geslagsnaamwoorde te gebruik (dwingende toespraak), en het hierdie argument in verband gebring met 'n algemene kritiek op politieke korrektheid en identiteitspolitiek. Hy het daarna beduidende mediadekking ontvang, en het steun sowel as kritiek gelok.

In die nasleep van die kontroversie het Peterson se lesings en debatte, wat ook via podsendings en YouTube versprei is, geleidelik miljoene menings versamel. Hy het sy kliniese praktyk en onderrigpligte teen 2018 gestaak toe hy sy tweede boek, *12 Rules for Life: An Antidote to Chaos*, gepubliseer het. Dit is bevorder met 'n wêreldtoer en word 'n topverkoper in verskeie lande. Gedurende 2019 en 2020 is Peterson se werk belemmer deur gesondheidsprobleme veroorsaak deur die nasleep van 'n ernstige onttrekkingsindroom van bensodiasepiene. In 2021 publiseer hy sy derde boek, *Beyond Order: 12 More Rules for Life*, en keer terug na aktiewe podsendings.

## Sien ook
* Alliansie vir Verantwoordelike Burgerskap (AVB)

## Verwysings 
## Eksterne skakels
Persblaartolbos

Die **Persblaartolbos** (*Leucadendron pubibracteolatum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en Oos-Kaap waar dit voorkom in die Outeniekwaberge, Kougaberge en Baviaanskloofberge vanaf George tot by Joubertina, Scholtzberg, Swartberg en die Kammanassieberge.

Die struik word 1,3&nbsp;m hoog en blom van Julie tot Augustus. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na twee maande uit die tol grond toe waar dit deur knaagdiere versprei word. Die plant is eenslagtig en daar is afsonderlike plante met manlike- en vroulike blomme, wat deur klein kewers bestuif word. Die plant groei hoofsaaklik in klipperige, sanderige grond op 300 - 1 000&nbsp;m.

In Engels staan dit as die *Purple-leaf Conebush* bekend.

## Galery 

Leucadendron pubibracteolatum 15536407.jpg
Leucadendron pubibracteolatum 15500245.jpg
Leucadendron pubibracteolatum 15500246.jpg
Leucadendron pubibracteolatum 15500248.jpg
Leucadendron pubibracteolatum 15536411.jpg
Leucadendron pubibracteolatum 15544350.jpg

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Eksterne skakels
Inboekstelsel

Die **inboekstelsel** was 'n stelsel van ingeboekte kinderarbeid wat in die 18de en 19de eeu deur Blankes in Suider-Afrika ingestel is.   Die woord is afgelei van die Nederlandse werkwoord *inboeken* (inboek), met verwysing na die vereiste om die name en besonderhede van die inboekeling (ook gespel *inboekselling*) of vakleerlinge in die Landdros-register aan te teken.

Toe Boeretrekkers gedurende die 1840's na Transvaal migreer, het hulle die inboekstelsel met hulle saamgebring. Inboekelinge was kinders wat tydens togte gevang is of deur hul ouers oorhandig in ruil vir grond of goedere. 

In die Transvaal was die inboekelingse in 1866 ongeveer 4 000 individue, byna een uit elke tien setlaars.  In 1869 het die sinode van die NG Kerk 'n resolusie aanvaar wat die praktyk veroordeel, maar dit twee jaar later herroep op grond daarvan dat die stelsel nie meer bestaan nie.

## Verwysings 
## Eksterne skakels 
* Slavery in the South African Interior During the 19th Century
Vanrhynsdorptolbos

Die **Vanrhynsdorptolbos** (*Leucadendron meyerianum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en Noord-Kaap, waar dit voorkom in die Bokkeveld-eskarp naby Nieuwoudtville. Die struik word 2,0&nbsp;m hoog en dra blomme in Augustus. Twee maande na die plant geblom het, verskyn die vrugte en die saadjies val later na die grond waar dit deur knaagdiere versprei word. Die plant groei in gelyke, sandsteensand op hoogtes van 800&nbsp;m. Klein kewers doen die bestuiwing.

Vuur vernietig die plant maar die sade oorleef. Die plant is eenslagtig, daar is mannetjie- en wyfie plante. In Engels staan dit as die *Van Rhynsdorp Conebush* bekend.

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Heino

**Heino** (13 Desember 1938 gebore as **Heinz Georg Kramm**) is 'n Duitse sanger van *Schlagermusiek* en tradisionele *Volksmusiek*. Omdat in totaal meer as 50 miljoen van sy speelplate verkoop is, word hy as een van die mees suksesvolle Duitse musikante van alle tye geag.

Heino is bekend vir sy diep baritonstem en kenmerkende kombinasie van ligblonde hare en donker sonbril (wat hy dra weens 'n eksoftalmus-kondisie). Hy woon in die historiese herstellingsoord Bad Münstereifel waar hy tot en met Junie 2012 'n kafee besit het. Sy belangstelling in musiek het in 1948 ontstaan toe sy ma vir hom 'n trekklavier geskenk het, alhoewel sy gesin dit kwalik kon bekostig.

## Lewe 
Heino is op 13 Desember 1938 in Düsseldorf-Oberbilk, Duitsland, gebore, as die tweede kind van Heinrich en Franziska Kramm. Sy pa was 'n  tandarts en Rooms-Katoliek terwyl sy ma 'n Protestant was. Sy oupa was orrelis by die Katedraal van Keulen. Twee van sy neefs was ook Katolieke priesters. Heino se pa is opgeroep vir krygsdiens in die Duitse weermag tydens die Tweede Wêreldoorlog, en het op 2 August 1941 gesneuwel met die inval in die Sowjet-Unie. Om hierdie rede dra hy altyd 'n donkerbril tydens publieke optredes, en dit het tewens vir hom 'n handelsmerk geword. In 'n Duitse nuusberig van 2014 word Heino aangehaal as sou hy naak voel sonder sy donkerbril, en dat hy in sy testament bepaal dat hy met die donkerbril aan begrawe sal word. Weens sy ligte hare en vel het sommige mense al gedink dat hy die donkerbril weens albinisme dra.

## Musiek
Sy verhoognaam is daaraan te danke dat sy suster Hannelore dit moeilik gevind het om sy doopnaam "Heinz Georg" reg uit te spreek.

Na 'n loopbaan van 50 jaar, het Heino op 30 September 2018 sy finale toer van 2019 aangekondig, met die vrystelling van sy laaste album “...und Tschüss, das letzte Album” (*...en totsiens, die finale album*). Die album bestaan uit 36 liedjies, hoofsaaklik die tradisional Duitse volksliedjies wat vir hom roem verwerf het. Nietemin het hy later 'n toer aangekondig vir die herf van 2020 waarin hy klassieke musiek uitvoer.

## Onvolledige lys van liedjies
* "Jenseits des Tales" (1966)
* "Wenn die bunten Fahnen wehen" (1967)
* "Wir lieben die Stürme" (1968)
* "Zu der Ponderosa reiten wir" (1968)
* "Bergvagabunden" (1969)
* "Bier her, oder ich fall um" (1969)
* "Wenn die Kraniche zieh'n" (1969)
* "Karamba, Karacho, ein Whisky" (1969)
* "In einer Bar in Mexico" (1970)
* "Hey Capello" (1970)
* "Mohikana Shalali" (1971)
* "Blau blüht der Enzian" (1972)
* "Carneval in Rio" (1972)
* "Tampico" (1973)
* "La Montanara" (1973)
* "Edelweiß" (1973)
* "Schwarzbraun ist die Haselnuss"
* "Das Polenmädchen" (1974)
* "Die schwarze Barbara" (1975)
* "Komm in meinen Wigwam" (1976)
* "Bier, Bier, Bier" (1980)
* "Junge" (Die Ärzte-bewerking, 2013)
* "Sonne" (Rammstein-bewerking, 2013)
* "Schwarz Blüht der Enzian" (2014)

## Verwysings
## Eksterne skakels
*Heino se amptelike webblad
Gösta Ågren

regs|duimnael| Gösta Ågren in 1968.
**Sven Gösta Ågren** (1936 - 24 Junie 2020 ) was 'n Finse skrywer wat die Finlandia-prys in 1988 vir *Jär* gewen het.  Gösta Ågren, wat sy werke in Sweeds geskryf het, het die literêre waardes van die Evangelie volgens Markus geprys, en het die versameling *Timmermannen* gepubliseer met verwysing daarna. Hy was bekend vir sy linkse simpatie, wat gesien kan word in sy outobiografiese werk met betrekking tot die landelike "proletariaat". Sy broers Leo en Erik was ook skrywers.

Hy het gedigte, opstelle en biografieë gepubliseer. Van die literêre pryse wat aan hom toegeken is, was die Finlandia-prys vir Fiksie vir sy digbundel Jär ('Hier') in 1989. In sy gedigte het Ågren dikwels verwys na die streek waarin hy gebore is, Ostrobothnia, aan die weskus van Finland. 

(Boeke uit Finland het eens t-hemde gedruk met 'n filosofiese reël uit een van sy gedigte: 'Moenie bekommerd wees nie, dit sal / nooit uitwerk nie.' Die hemde was baie gewild. ) 

## Geselekteerde bibliografie 
* Ågren, Gösta (1992). *A Valley in the Midst of Violence: Selected Poems.* [En dal i våldet.] Vertaal deur David McDuff. Newcastle upon Tyne: Bloodaxe Books. 

## Verwysings 
## Eksterne skakels 
* Ågren, Gösta in *Biografiskt lexikon för Finland* (in Sweeds) 
* Ågren, Gösta in *Uppslagsverket Finland* (in Sweeds).
Liam Boyle (akteur)

**Liam Boyle** (gebore 19 September 1985) is 'n Engelse akteur. Hy is bekend vir sy rolle in die televisiereekse *Drop Dead Gorgeous* (2006), *Robin Hood* (2006), en *Land Girls* (2009).

## Filmografie 
### Rolprente 
* 2011: *Powder*
* 2012: *Truth or Die*
* 2015: *Boys on Film 13: Trick & Treat*

### Televisiereekse 
* 2006: *Drop Dead Gorgeous*
* 2006: *Robin Hood*
* 2008: *Spooks: Code 9*
* 2009: *Land Girls*

### Video's 
* 2019: ''Exposed: Birds Beaten at Australia's Largest Chicken Producer''

## Eksterne skakels 
*
Drukkoker

duimnael|'n Moderne drukkoker
duimnael|'n Franse drukkoker van 1911 met veiligheidsklep
'n **Drukkoker** is 'n tipe kastrol met 'n lugdigte deksel (gewoonlik met veiligheidsklep) waarin kos teen hoër temperature gaargemaak word as die gewone kookpunt (100&nbsp;°C vir water op seevlak). Die kooktyd word sodoende ingekort. Hoër kookpunte word in die drukvaste koker bereik deur druk op te bou.

## Geskiedenis 
Die geskiedenis van drukkokers strek terug tot in die 17de eeu. In 1679 het die Franse natuurkundige Denis Papin 'n pot ontwikkel waarin groter druk as in die lug opgebou kon word. Water en ander vloeistowwe het daarin hoër kookpunte bereik as 100&nbsp;°C. Papin het die pot na homself genoem - Papiniaanse pot; alternatief is daarna verwys as digestor. Aanvanklik is die pot, wat van swaar kopervervaardig is, in natuurwetenskaplike laboratoria gebruik, maar dit het later ook ingang tot kombuise gevind waar Papin se drukkoker onder meer die basis vir voedselpreservering sou vorm. Papin het self geen voordeel getrek uit die uitvinding nie en tydens sy leeftyd ook geen erkenning daarvoor gekry nie. Sy reputasie het skade gely toe een van sy drukpotte tydens 'n openbare tentoonstelling ontplof het. Vervolgens het Papin 'n veiligheidsklep daarvoor ontwikkel.

## Verwysings 
## Eksterne skakels 
;Gaarmaaktye
----
*  *Schnellkochtopf - Garzeiten*
*  *Schnellkochen.de: Garzeiten* 
;Resepte in Afrikaans en Engels
----
* *Foodloversrecipes.com - drukkoker | pressure cooker*
Abantu boekfees

Die **Abantu boekfees** is in 2016 in Soweto geloods met die doel om die belangrikheid  te beklemtoon vir Swart mense om self hul eie verhale te vertel en om veilige ruimtes te hê om dit met mekaar te deel. Gedurende vier dae, van 6 tot 10 Desember 2016, het die projek romanskrywers, dramaturge, draaiboekskrywers, uitvoerende kunstenaars en kinderskrywers uit Afrika en sy diaspora aangebied. Die Abantu boekfees het begin as 'n fiktiewe verhaal wat in Suid-Afrika deur die Suid-Afrikaanse skrywer Thando Mgqolozana op Facebook geplaas is. Mgqolozana het hom 'n boekgebeurtenis voorgestel wat sou dien as 'n genesingsprojek vir swart skrywers en lesers wat in 'n gedekoloniseerde land woon. Die program was bedoel om lesers en skrywers te verenig en met gemeenskapsgroepe saam te werk om aktiwiteite te organiseer.

## Verwysings
Hang, trek en vierendeel

thumb|280px|Die teregstelling van Hugh Despenser die jongere in die 1470's.
Om **gehang, getrek en gevierendeel** te word (Engels: *hanged, drawn and quartered*) was van 1352 af ’n statutêre straf in Engeland vir mans wat aan hoogverraad skuldig bevind is, hoewel tydens die bewind van koning Hendrik III (1216-1272) die eerste keer oor die ritueel geskryf is. Daar is meer daaroor berig tydens die bewind van Eduard I.

Die veroordeelde verraaier is aan ’n plank vasgebind en met ’n perd na die plek van teregstelling getrek, waar hy dan gehang is totdat hy amper dood was. Daarna is hy ontman, sy ingewande uitgehaal, hy is onthoof en eindelik in vier stukke gekap. Sy oorskot sou dikwels op prominente plekke dwarsdeur die land uitgestal word as waarskuwing vir mense wat verraad oorweeg. Vroue het eerder op die brandstapel gesterf.

Die strafheid van die vonnis het afgehang van die erns van die misdaad. Hoewel party veroordeeldes se vonnis versag is, het baie mans wat oor verskeie honderde jare aan hoogverraad skuldig bevind is, dié straf deurgemaak. Hulle sluit in Katolieke priesters wat tydens die bewind van Elizabeth I tereggestel is en verskeie van die mense wat betrokke was by die teregstelling van Karel I in 1649.

Die vonnis is later versag tot trek, hang tot die dood, en daarna onthoof en vierendeel. In 1870 is dit heeltemal in Engeland afgeskaf en in 1998 is die doodstraf vir verraad afgeskaf.

## Verwysings
## Skakels
Swartbaard

**Edward Teach** (ook gespel **Edward Thatch**, omstreeks 1680 - 22 November 1718), beter bekend as **Swartbaard**, was ’n Engelse seerower wat in die Wes-Indiese Eilande en aan die ooskus van Brittanje se Noord-Amerikaanse kolonies aktief was. Min is oor sy vroeë lewe bekend, maar hy was dalk ’n matroos op kaapvaartskepe voordat hy hom gevestig het op die eiland New Providence in die Bahamas, wat die basis van kaptein Benjamin Hornigold was. 

## Lewe as seerower
Omstreeks 1716 het Teach by Hornigold se bemanning aangesluit en dié het hom in bevel geplaas van ’n sloep wat hy oorgeneem het.

Swartbaard was ’n slim leier wat die gebruik van geweld afgeraai het en eerder op sy vreesaanjaende voorkoms staatgemaak het om die reaksie van sy slagoffers te kry wat hy wou hê. Hy is ná sy dood geromantiseer en het die inspirasie geword vir ’n argetipiese seerower in fiksie oor baie genres.

## Verwysings
## Nog leesstof
* 
* 
* 
* 

## Skakels
*"N.C Supreme Court revives lawsuit over Blackbeard’s ship and lost Spanish treasure ship", Fayetteville Observer
* BBC-video oor die moontlik herwinning van Teach se skip
* Foto's van artefakte uit wat dalm Queen Anne's Revenge is
* "Blackbeard's Shipwreck" National Geographic Magazine
* "Blackbeard: American Patriot?" Military.com
Calico Jack

**Calico Jack** (regte naam **John Rackham**, ook soms **Jack Rackham** genoem; 26 Desember 1682 - 18 November 1720)

## Verwysings
## Nog leesstof
* Nelson, James L. (2004) *A Short Life and A Merry One*. Ithaca NY: McBooks.
* 
* 
* 
* Johnson, Captain Charles; red. Hayward Arthur L., *A history of the robberies and murders of the most notorious pirates from their first rise and settlement in the island of Providence to the present year,* Londen: George Routledge & Sons, Ltd. 1ste druk 1724.
* "The Tryals of Captain John Rackam and Other Pirates", 1721, deur Robert Baldwin, in The Colonial Office Records in The Public Records Office at Kew, (ref: CO 137/14f.9). Oor die verhore van Jack Rackam, Mary Read, Anne Bonny en Charles Vane.

## Skakels
Southern Gothic

duimnael|Dikwels word die Suide voorgestel as 'n idilliese, betowerde wêreld
[duimnael|Maar orals gooi die verlede 'n skadu oor die hede.[Anne Rice, een van die bekendste verteenwoordigers van die genre, verbind New Orleans, as die argetipiese stad van Southern Gothic, met die vampiermite. Sy beskryf haar vampiere as elegante, tragiese, gevoelige karakters. Kritici sien hulle daarnaas as allegoriese simbole van isolasie, as wesens wat ontvreem is van die wêreld rondom hulle; wat tussen ons beweeg, maar gedoem is om buitestaanders bly, tot 'n punt waar die skryweres - en moontlik die leser - meer met hulle identifiseer as met hul slagoffers]]
**Southern Gothic**, ook **Suidstate-Gotiek** genoem, is 'n genre binne die Amerikaanse literatuur wat vanaf die vroeë 19de eeu as 'n selfstandige stroming binne die Gotiese literatuur van Engelssprekende lande begin ontwikkel het. Die handeling van Southern Gothic-romans speel in die Amerikaanse Suide as geografiese en kulturele ruimte af en is diep gewortel in hierdie streek se spanninge en dwalinge; dikwels word kwessies soos geweld, misbruik of armoede getematiseer. Kenmerkend vir die genre is enersyds elemente wat ontleen is aan Engelse Gotiese literatuur soos uitbeeldings van die irrasionele en die afgrondelike in die mens en sy vervreemding van die wêreld, oorweldig deur angs; sy geheime verlange en sy impulse kry dikwels gestalte in groteske karakters. 

Andersyds bevraagteken Southern Gothic-literatuur die romantiese beeld van 'n bukolies-idilliese Suide, sy agrariese leefstyl en sy aristokraties-elegante plantasiesamelewing deur lig te gooi op sy skadukant: die ontkenning en onderdrukking van historiese realiteite soos slawerny, rassisme en geweldpleging binne 'n patriargale konteks. Die Suide se morele waardes word in 'n kritiese lig gesien, met 'n sin vir donker humor.

## Eksterne skakels 
;Dagblad- en tydskrifartikels
----
* *The Guardian, 4 Julie 2015: Why southern gothic rules the world*
* *Smithsonian Magazine, 11 Mei 2017: Why People Love Southern Gothic*
;Agtergrondinligting
----
* *McAllen Public Library: Southern Gothic LibGuide* 
;Literêre toerisme
----
* *Lonelyplanet.com: Mississippi - Southern Gothic Literary Tour*
Bartholomew Roberts

**Bartholomew Roberts** (geboortenaam: **John Roberts**; 17 Mei 1682 - 10 Februarie 1722) was ’n Walliese seerower wat tussen 1719 en 1722 rooftogte uitgevoer het op skepe aan die kus van die Amerikas en Wes-Afrika. Gemeet aan sy getal skepe was hy die suksesvolste seerower van die goue eeu van seerowery: Hy het meer as 400 skepe verower. Hy was ook bekend as **Swart Bart** (Wallies: *Barti Ddu*), blykbaar vanweë sy donker gelaatskleur, maar dié naam is nooit gedurende sy leeftyd gebruik nie.

## Lewe
Hy is in 1682 as John Roberts in Pembrokeshire, Wallis, gebore. Dit is onduidelik hoekom hy sy naam na Bartholomew verander het, maar seerowers het dikwels byname aangeneem. Hy kon dit gekies het na aanleiding van die bekende vrybuiter Bartholomew Sharp se naam. Hy het vermoedelik in 1695 op 13-jarige ouderdom see toe gegaan, maar daar is geen rekord van hom nie voor 1718, toe hy ’n matroos op die sloep Barbados was.

In 1719 was Roberts tweede stuurman op die slaweskip Princess onder kaptein Abraham Plumb. Vroeg in Junie daardie jaar is die skip deur seerowers verower terwyl dit aan die Britse Goudkus (die huidige Ghana) voor anker gelê het. Die seerowers was in twee skepe, die Royal Rover en Royal James, onder kaptein Howell Davis (ook ’n Wallisser van Pembrokeshire). Roberts en verskeie ander bemanningslede is gedwing om by die seerowers aan te sluit.

Davis het gou Roberts se vermoëns as navigator ontdek en kon ook inligting in Wallies aan hom oordra en dit so geheim hou van die ander bemanningslede. ’n Paar weke nadat Roberts gevang is, is Davis in die hawe van Príncipe doodgeskiet nadat dit bekend geraak het dat hy ’n seerower is. Roberts is daarna as kaptein gekies, moontlik deels omdat hy so ’n goeie navigator was. 

Nadat die bemanning Davis se dood op Príncipe gewreek het, het hulle na Brasilië vertrek. Nadat hulle talle skepe verower het, is hulle na die Karibiese See, waar hulle alle seehandel teen 1721 feitlik tot stilstand gebring het. Daarna is hulle na Wes-Afrika. 

Op 10 Februarie 1722 is Roberts naby Kaap Lopez vermoor in ’n skermutseling met kaptein Chaloner Ogle  van die Britse vloot. Dit was ’n keerpunt in die oorlog teen seerowery en baie beskou Roberts se dood as die einde van die goue eeu van seerowery.
 
## Verwysings
## Skakels
Verdens Undergang (rolprent)

***Verdens Undergang*** (Afrikaansː **Die einde van die wêreld**) is 'n Deense wetenskapfiksie-dramarolprent uit 1916 wat deur August Blom geregisseer is en geskryf is deur Otto Rung, met Olaf Fønss en Ebba Thomsen in die hoofrolle. Die film beeld 'n wêreldwye ramp uit wanneer 'n  komeet naby die aarde verby beweeg en natuurrampe en sosiale onrus veroorsaak. Blom en sy medewerkers het spesiale effekte vir die komeet-ramp geskep met behulp van vuurvonke en rook. Die rolprent het 'n groot gehoor gelok vanweë die vrese wat ses jaar tevore tydens die Halley se Komeet ontstaan het, asook die voortdurende onstuimigheid en onrus van die Eerste Wêreldoorlog.  Die rolprent staan ook bekend as "Die vlammende swaard". Dit is deur die Deense Rolprent Instituut herstel en in 2006 op DVD vrygestel.

## Rolverdeling 
duimnael|Die rolprent
Olaf Fønss as Frank Stoll – myneienaar

Carl Lauritzen as mynvoorman

Ebba Thomsen as Dina West

Johanne Fritz-Petersen  as Edith West

Thorleif Lund as mynwerker Flint

Alf Blütecher as seevaarder Reymers

Frederik Jacobsen as die wandelende predikant 

K. Zimmerman as Professor Wissmann

Moritz Beilawski

Erik Holberg

## Verwysings 
## Eksterne skakels 
* 
* *The End of the World* op YouTube
Wollerige tolbos

Die **Wollerige tolbos** (*Leucadendron sorocephalodes*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en Oos-Kaap waar dit voorkom vanaf die Outeniekwaberge tot by die Baviaanskloofberge.

Die struik word net 30&nbsp;cm hoog maar 2&nbsp;m wyd en blom in Augustus. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na twee maande uit die tol grond toe waar dit deur miere versprei word. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei in sandsteen rotse en klippe op hoogtes van 1 300-1 700&nbsp;m.

In Engels staan dit as die *Woolly conebush* bekend.

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas

## Eksterne skakels
Wynbergtolbos

Die **Wynbergtolbos** (*Leucadendron grandiflorum*) was 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is uitgestorwe en was endemies aan die Wes-Kaap waar dit in die Kaapse Skiereiland voorgekom het by Wynberg. Dit is die laaste keer gesien in 1806 en slegs 'n skets van die plant bestaan nog.

In Engels staan dit as die *Wynberg conebush* bekend.

## Bronnelys 
* REDLIST Sanbi
* Biodiversityexplorer
* Protea Atlas
* https://www.constantiabergbulletin.co.za/news/search-for-rare-protea-8837286
* Plants of the World Online
Pondotolbos

Die **Pondotolbos** (*Leucadendron pondoense*) is 'n blomdraende struik of kleine boompie wat tot die genus *Leucadendron* behoort en deel van die fynbos vorm. Die spesie is endemies aan die Oos-Kaap waar dit voorkom in die Pondoland van Port St Johns tot by Port Edward.

Die struik word 6&nbsp;m hoog en blom van September tot Desember. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na die grond na 'n brand, dit word moontlik deur die wind versprei. Die plant is eenslagtig en daar is afsonderlike plante met manlike- en vroulike blomme, wat deur die wind bestuif word. Die plant groei in rivierbeddings. 

Die boom se FSA-nommer is 81.4. In Engels staan dit as die *Pondoland conebush* bekend.

## Galery 

Leucadendron pondoense S-0035 142.jpg
Leucadendron pondoense S-0038 145.jpg
Leucadendron pondoense S-0039 146.jpg
Leucadendron pondoense S-0040 147.jpg
Leucadendron pondoense 1DS-II 1730.jpg
Leucadendron pondoense 1DS-II 1731.jpg
Leucadendron pondoense S-0051 158.jpg
Leucadendron pondoense S-0036 143.jpg
Leucadendron pondoense S-0048 155.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Agulhastolbos

Die **Agulhastolbos** (*Leucadendron stelligerum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit vanaf Elim tot by die Agulhasvlakte voorkom.

Die struik word 2&nbsp;m hoog en blom van Julie tot Augustus. Die plant is eenslagtig en daar is afsonderlike plante met manlike en vroulike blomme, wat deur die werking van insekte bestuif word. Die plant vrek na 'n brand maar die sade oorleef. Die sade word in 'n tol op die vroulike plant geberg en val eers grond toe na 'n brand of nadat dit ryp geword het, en word deur die wind versprei. Die plant groei op hellings in kleierige grond op hoogtes van 20 tot 140&nbsp;m.

In Engels staan dit as die *Agulhas conebush* bekend.

## Galery 

Leucadendron stelligerum 11624892.jpg

## Bronnelys 
* REDLIST Sanbi
* Biodiversityexplorer
* Protea Atlas
* Protea Atlas
* Plants of the World Online

## Eksterne skakels
Riviersonderend-tolbos

Die **Riviersonderend-tolbos** (*Leucadendron burchellii*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom in die Riviersonderendberge vanaf Jonaskop tot by McGregor.

Die struik word 1,6&nbsp;m hoog en blom in Augustus. Die plant vrek na 'n brand maar die sade oorleef. Die sade word geberg in 'n tol op die vroulike plant en val na die grond na twee maande. Die saad word hierna deur miere versprei wat dit na hulle neste toe dra. Die plant is eenslagtig en daar is afsonderlike plante met manlike- en vroulike blomme, wat deur die werking van klein kewers bestuif word. Die plant groei op noordelike hellings in klipperige of sanderige sandsteengrond op hoogtes van 800 tot 1000&nbsp;m.

In Engels staan dit as die *Riviersonderend conebush* bekend.

## Bronnelys 
* REDLIST sanbi
* Protea Atlas
* Biodiversityexplorer
* Plants of the World Online
Skedel en doodsbeendere

[thumb|220px|’n Skedel en doodsbeendere op ’n [seerowersvlag.]]
thumb|130px|Skedels en doodsbeendere in ’n beenderehuis. 
’n **Skedel en doodsbeendere** (Engels: *skull and crossbones*) bestaan uit ’n doodshoof, of skedel van ’n mensgeraamte, met twee lang bene wat ’n kruis daaronder of daaragter vorm. Dit is ’n simbool wat dikwels as waarskuwing teen gevaar gebruik word. Die ontwerp het in die Middeleeue ontstaan as ’n simbool van die dood, veral op grafstene.

In moderne tye word dit gewoonlik gebruik om teen elektrisiteit of dodelike chemikalieë te waarsku.

## Geskiedenis van die simbool
Die simbool is baie oud en het in die Middeleeue algemeen geraak saam met die dodedans-simboliek. Van minstens die 12de eeu af is dit vir militêre vlae gebruik en as ’n waarskuwing van die felheid van die eenheid wat dit gebruik het. Dit is van die 14de eeu of vroeër met seerowery verbind. Teen die 15de eeu het dit tot sy huidige vorm ontwikkel.

Die simbool word gebruik om die ingang tot baie begraafplase aan te dui, veral in Spanje, en ook sedert die 19de eeu as waarskuwing op houers met gif en ander gevaarlike vloeistowwe en poeiers.

Die kopbeen en doodsbeendere was ook in die 18de en 19de eeu gewild op kruise en as muurbehangsels in Noord-Europa, omdat dit Christus se oorwinning oor die dood gevier het. Die kruise is ook tydens begrafnisse op die oorledene se kis geplaas en agterna aan die familie gegee.

Vanaf die middel van die 18de eeu word doodskopsimbole amptelik in die Europese militêre diens vertoon en op uniforms gedra. Een van die eerste regimente was Frederik die Grote se husare in 1741, wat ook bekend gestaan het as die "Doodskophusare". Uit hierdie tradisie het die doodskop 'n belangrike simbool in die Duitse en later die internasionale militêre magte geword. Dit is in die Pruisiese leër gebruik, en ná die Eerste Wêreldoorlog deur die vrykorps en in Nazi-Duitsland deur die Wehrmacht en die SS. 

As gevolg van die gebruik in militêre kontekste en die semantiek van onverbiddelikheid, krag en avantgardisme, is die doodskopsimbool ook 'n belangrike teken van opstand in sub- en jeugkulture. As gevolg van hierdie gebruike het die doodskopsimbool ook 'n deel van die mode geword.

## Galery

Edinburgh. St. Cuthbert's Churchyard. Grave of James Bailie. Detail.jpg|’n Doodshoof op ’n grafsteen in Edinburg.
Piratey.svg|’n Stereotiepe spotprent met ’n skedel en doodsbeendere op ’n seerower se hoed.
Danger High Voltage - Riyadh, Saudi Arabia.jpg|’n Waarskuwing teen elektrisiteit in Saoedi-Arabië.
Hazard T.svg|EU-standaardwaarskuwing teen gif. 
Warning sign! (9156768909).jpg|’n Skedel en doodsbeendere op ’n elektrisiteitskassie in Pole.

## Verwysings
## Skakels
Charlotte Maxeke-hospitaal

duimnael|'n Verafskoot van die reuse hospitaalkompleks
Die **Charlotte Maxeke-hospitaal** (voorheen **Johannesburgse Algemene Hospitaal**) is 'n geakkrediteerde algemene hospitaal in Parktown, Johannesburg, Gauteng, Suid-Afrika. Dit is vernoem na Charlotte Maxeke. 

## Stigting en vermoë 
Die hospitaal is deur Concor gebou op die terrein van Hohenheim, die eerste herehuis in Parktown, die huis van Heer Lionel en Dame Florence Phillips. Die hoofstruktuur is in 1979 geopen. 

Die hospitaal het 1 088 bruikbare beddens. Die professionele en ondersteuningspersoneel van die hospitaal is meer as 4000 mense. 

## Opleiding 
Dit is ook die belangrikste onderrighospitaal vir die Universiteit van die Witwatersrand se fakulteit van Gesondheidswetenskappe. Die instelling bied die diensbasis vir voor- en nagraadse opleiding in alle gesondheidsberoepe. 

Die gesamentlike personeel lewer navorsing van wêreldgehalte en werk saam met verskeie universiteite op die vasteland en in die buiteland. Die hospitaal bied 'n volledige reeks tersiêre, sekondêre en hoogs gespesialiseerde dienste. 

Die koste verbonde aan die verskaffing van hierdie dienste aan die bevolking van die Gauteng provinsie, benewens die naburige provinsies, word befonds deur 'n Nasionale Tersiêre Dienstetoelaag, sowel as provinsiale toekennings. 

Die hospitaal dien ook as verwysingshospitaal vir 'n aantal hospitale in sy verwysingslyn. 

## Probleme 
In 2012 het die Sunday Times van Suid-Afrika verslag gelewer oor 'n kritieke tekort aan toerusting en mannekrag wat mediese sorg bedreig het. 

## Verwysings
Suigstokkie-tolbos

Die **suigstokkie-tolbos** (*Leucadendron immoderatum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit by Riviersonderend voorkom.

Die struik word 2&nbsp;m hoog. Die populasie is krities bedreigd en min inligting is bekend oor die spesie. Die plant groei op noordelike hellings op hoogtes van 1 300&nbsp;m.

In Engels staan dit as die *Lollipop conebush* bekend.

## Galery 

Leucadendron immoderatum 15137767.jpg
Leucadendron immoderatum 15137773.jpg
Leucadendron immoderatum 15137793.jpg
Leucadendron immoderatum 15137796.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels